**PROJEKTS**

**2025.gada \_\_.\_\_\_\_\_\_\_\_\_\_\_\_\_\_\_\_\_\_ Nr.­**\_\_\_\_\_\_

**(prot. Nr.** \_\_\_\_\_\_ .**§)**

**Par nekustamā īpašuma Nr.16A Saules ielā 17, Daugavpilī, nodošanu**

#### **bezatlīdzības lietošanā invalīdu biedrībai “Punkts Plus”**

Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas ceturto primpunktu, trešo, trešo prim, piekto un sesto daļu, izskatot invalīdu biedrības “Punkts Plus” 2024.gada 20.decembra iesniegumu (reģistrēts Daugavpils pašvaldības centrālajā pārvaldē (turpmāk – Centrālā pārvalde) 2024.gada 20.decembrī ar reģistrācijas Nr.631/1.2.-6) ar lūgumu piešķirt bezatlīdzības lietošanā līdz 2029.gada 31.decembrim telpu Nr.16A nekustamajā īpašumā Saules ielā 17, Daugavpilī, ar mērķi nodrošināt biedrības darbību, ņemot vērā, ka saskaņā ar Valsts ieņēmumu dienesta datu bāzē pieejamo informāciju invalīdu biedrībai “Punkts Plus” ar 2022.gada 30.augusta lēmumu Nr.32.6/8.71/27106 ir piešķirts sabiedriskā labuma organizācijas statuss darbības jomās – labdarība, sabiedrības, it īpaši trūcīgo un sociāli mazaizsargāto personu grupu, sociālās labklājības celšana, ievērojot Daugavpils valstspilsētas pašvaldības domes (turpmāk – Dome) Īpašuma un mājokļu komitejas 2025.gada \_\_\_\_\_\_\_\_\_\_\_\_\_\_ atzinumu un Domes Finanšu komitejas 2025.gada \_\_\_\_\_\_ atzinumu, **Dome nolemj:**

1. Nodot bezatlīdzības lietošanā sabiedriskā labuma organizācijai – invalīdu biedrībai “Punkts Plus”, reģistrācijas Nr.40008313805, juridiskā adrese: Cietokšņa iela 8-14, Daugavpils, turpmāk – Biedrība, Daugavpils valstspilsētas pašvaldībai piederošo nekustamo īpašumu – telpu Nr.16A (telpu grupa 007, 1.stāvs) 39,5 m2 platībā Saules ielā 17, Daugavpilī (būves kadastra apzīmējums 0500 001 3117 003) un zemesgabala 860 m2 platībā (kadastra apzīmējums 0500 001 3117) 3950/69930 domājamās daļas, turpmāk – Īpašums.
2. Telpas Nr.16A Saules ielā 17, Daugavpilī, bilances vērtība uz 2025.gada 31.janvāri sastāda 627,49 EUR (seši simti divdesmit septiņi eiro 49 centi), zemesgabala (kadastra apzīmējums 0500 001 3117) bilances vērtība uz 2025.gada 31.janvāri sastāda 557,16 EUR (pieci simti piecdesmit septiņi eiro 16 centi.)
3. Īpašums tiek nodots bezatlīdzības lietošanā līdz 2029.gada 31.decembrim no līguma par Īpašuma nodošanu bezatlīdzības lietošanā noslēgšanas dienas,bet ne ilgāk kā uz laiku, kamēr Biedrībai ir sabiedriskā labuma organizācijas statuss.

4. Īpašuma bezatlīdzības lietošanas mērķis – Biedrības darbības nodrošināšana (labdarība, sabiedrības, it īpaši trūcīgo un sociāli mazaizsargāto personu grupu, sociālās labklājības celšana).

5. Biedrība ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.

6. Nododamais Īpašums ir apmierinošā tehniskā stāvoklī.

7. Biedrībai ir pienākums nekavējoties nodot bezatlīdzības lietošanā nodoto Īpašumu atpakaļ, ja:

7.1. tiek lauzts līgums par Īpašuma nodošanu bezatlīdzības lietošanā pirms lēmuma 2.punktā norādītā termiņa;

7.2. iestājies lēmuma 3.punktā noteiktais termiņš un nav pieņemts lēmums par atkārtotu Īpašuma nodošanu bezatlīdzības lietošanā;

7.3. Īpašums tiek izmantots pretēji nodošanas bezatlīdzības lietošanā mērķim;

7.4. Biedrībai ir anulēts sabiedriskā labuma organizācijas statuss.

8. Uzdot Centrālās pārvaldes Īpašuma pārvaldīšanas departamentam (turpmāk – Departaments) nodrošināt līguma par Īpašuma nodošanu bezatlīdzības lietošanā Biedrībai slēgšanu un Īpašuma nodošanu - pieņemšanu.

Daugavpils valstspilsētas

pašvaldības domes priekšsēdētājs A.Elksniņš